ATP30 บวกแรง 3% ลุ้นกำไร Q4/60 ทำนิวไฮ หลังเพิ่มจำนวนรถให้บริการเต็มสูบ
ATP30 บวกแรง 3% ลุ้นกำไร Q4/60 ทำนิวไฮ หลังเพิ่มจำนวนรถให้บริการเต็มสูบ โดยล่าสุด ณ เวลา 10.22 น. ราคาอยู่ที่ 1.80 บาท เพิ่มขึ้น 0.05 บาท หรือ 2.86% สูงสุดที่ระดับ 1.82 บาท ต่ำสุดที่ระดับ 1.80 บาท มูลค่าการซื้อขาย 5.50 ล้านบาท
23 ม.ค. 2561

ผู้สื่อข่าวรายงานว่า ราคาหุ้น บริษัท เอทีพี 30 จำกัด (มหาชน) หรือ ATP30 ณ เวลา 10.22 น. ราคาอยู่ที่ 1.80 บาท เพิ่มขึ้น 0.05 บาท หรือ 2.86% สูงสุดที่ระดับ 1.82 บาท ต่ำสุดที่ระดับ 1.80 บาท มูลค่าการซื้อขาย 5.50 ล้านบาท

ด้านนักวิเคราะห์ บล.ฟินันเซีย ไซรัส ประเมินว่า หุ้นที่คาดกำไรไตรมาส 4/60 จะทำจุดสูงสุดใหม่ และกำไรทั้งปี 2017 ทำ All Time High จะ Outperform ตลาดในระยะนี้ได้ ซึ่งได้แก่ CPALL, HMPRO, M, ASAP, K, TK, ATP30, ORI, TACC และ MTLS โดยหุ้นที่ราคายังไม่ทำ All Time High และ Valuation ยังไม่ตึงตัวคือ K, TK, ATP30, TACC และ MTLS
ขณะที่ บล.เมย์แบงค์ กิมเอ็ง ระบุ แนะนำ “ซื้อ” หุ้น ATP30 โดยปรับเพิ่มราคาเหมาะสมเป็น 2.32 บาท/หุ้น โดยคาดกำไรไตรมาส 4/60 เพิ่มขึ้น 40% จากไตรมาสก่อนหน้าเป็น 11.7 ล้านบาท ทำสถิติสูงสุดต่อเนื่องอีกครั้ง จากจำนวนรถใหม่ที่ให้บริการรวมเป็น 324 คัน (เพิ่มขึ้น 28 คัน จากไตรมาส 3/60) และจะเพิ่มอีก 20 คันในช่วงไตรมาส 1/61 ส่งผลให้ฝ่ายมองว่ากำไรจะทำสถิติสูงสุดต่อเนื่องในปี 2561
ขณะที่ราคาหุ้นปรับตัว Sideway มานานกว่า 6 เดือน ภายหลังบริษัทอยู่ในช่วงการปรับปรุงรถ ทำให้กำไรลดลง อย่างไรก็ตามล่าสุดบริษัทได้ผ่านช่วงการซ่อมแซมและพร้อมเดินหน้าเข้าสู่ช่วง Growth stage อีกครั้ง ประกอบกับจังหวะรถชุด Autoliv เข้ามา ถือว่าเป็นจังหวะที่ดีที่จะผลักดันให้กำไรของบริษัทเติบโตต่อเนื่อง เราปรับราคาเหมาะสมใหม่ขึ้นเป็น 2.32 บาท/หุ้น บนวิธี DCF (WACC 10% , G 1%) คงคำแนะนำซื้อเพื่อลงทุนระยะยาว